stanford-oval/wikipedia huggingface dataset:
Héctor Bianciotti
Kirjat

Les Déserts dorés (1967)
Celle qui voyage la nuit (1969)
Les Autres, un soir d'été (1970)
Ce moment qui s'achève (1972)
La Traité des saisons (1977)
L'Amour n'est pas aimé (1982)
Sans la miséricorde du Christ (1985)
Seules les larmes seront comptées (1988)
Ce que la nuit raconte au jour (1992)
Le Pas si lent de l'amour (1995)
Comme la trace de l'oiseau dans l'air (1999)
Une passion en toutes lettres (2001)
La nostalgie de la maison de Dieu (2003)
Hát bội

Oopperaesitys.
Hát bội tai hát tuồng on vietnamilaista oopperaa. Ooppera on peräisin Kiinasta ja siinä on huomattavia vaikutteita kiinalaisesta oopperasta. Perinteisesti hát bội oli hovioopperaa ja se kukoisti etenkin yhdessä keisarillisen pääkaupunki Huến kanssa 1800-luvulla.
Historia

Kiinalainen ooppera levisi Vietnamiin 1200- ja 1300-lukujen aikana. Tarinan mukaan sen toi maahan mongolien sotaretkillä Vietnamiin vuonna 1285 sotavangiksi jäänyt tunnettu kiinalaisen oopperan näyttelijä tai joukko näyttelijöitä. Vietnamissa hän opetti oopperaa paikallisille, joiden esityksistä kehittyi edlleen nykyinen hát bội sen levitessä ympäri maata. Hát bội oli varsinkin aluksi lähes pelkästään hovioopperaa. 1600-luvulla elänyt näytelmäkirjailija Đào Duy Từ teki sitä tunnetuksi myös tavallisemman kansan keskuudessa. Nykyisen Vietnamin eteläosiin ooppera levisi Nguyễn-dynastian valtakauden valloitusten aikana 1700- ja 1800-lukujen aikana.
Hát bộin kulta-aikaa oli 1800-luku ja se kukoiti yhtä aikaa keisarillisen pääkaupunki Huến kanssa. Sen kehitystä tuki etenkin keisari Tự Đức, jonka kaudella Hát bộin voidaan katsoa kehittyneen nykymuotoonsa. Oopperaan ilmaantui puhtaasi vietnamilaista ohjelmistoa, minkä lisäksi kiinalaisia näytelmiä muokattiin hát bội-ohjelmistoon. Kirjailija Đào Tấn kirjasi ylös aiemmin vain puhuttuna perinteenä olemassa ollutta oopperareprtuaaria. 1900-luvulla oopperan tarkasti määriteltyä rakennetta pyrittiin löyhentämään ja oopperalle tyypillisten kiinalaisten lainasanojen määrää vähentämään, jotta oopperaa pystyttäisiin esittämään laajemmalle yleisölle. Oopperaperinne oli lähes kadota 1900-luvun sotien aikana. Viimeinen suuri oopperaryhmä entisessä keisarillisessa pääkaupungissa Huếssa lakkautti toimintansa vuonna 1945. Sittemmillä vuosikymmenillä ooppera ei saanut tukea valtiolta.
Piirteet

Hát bội-oopperassa on huomattavia vaikutteita kiinalaisesta oopperasta. Kiinalaisia lainauksia on esimerkiksi näyttelijätekniikassa, puvustuksessa, naamioinnissa ja ooppera sisältää myös kiinalaisia lainasanoja. Teemoiltaan oopperat voidaan jakaa sotilaallisiin ja kodin asioihin keskittyviin näytelmiin. Sotilaalliset oopperat kertovat usein tarinoita Kiinan tai Vietnamin legendaarisesta historaista tai kokonaan fiktiivisistä kamppailuista esimerkiksi eri hallitsijoiden välillä. Kodin asioihin keskittyvien oopperoiden tyypillinen piirre on kärsimyksen kuvaaminen.
Hát bội-oopperan esityslava on yleensä tyhjä yhtä pöytää ja kahta tuolia lukuun ottamatta. Pöytä ja tuolit voivat toimia esityksen puolesta paitsi huonekaluina, mutta myös esimerkiksi linnan tai luolan asemassa. Näyttelijöiden puvustus ja naamiointi riippuu heidän esittämästään hahmosta. Musta saattaa kuvastaa esimerkiksi rohkeutta, punainen vihaa, valkoinen petollisuutta ja kulta jumalallisuutta. Lavan näytelmää ja laulua säestävät kieli- ja lyömäsoittimet.
Perinteisesti hát bội oli etenkin hovin ja sivistyneistön oopperaa. Oopperalla välitettiin konfutsealaista moraalioppia.
Oopperanäyttelijöitä valokuvassa vuodelta 1874.
Hyytelörakko

Hyytelörakko ranteessa.
Hyytelörakko eli rakkulakasvain eli ganglio on viskoosia, hyytelömäistä, kirkasta eritettä sisältävä tarkkarajainen pyöreähkö kyhmy tai patti nivelen tai jänteen kohdalla sijaitseva nivelkapselin tai jännetupen pullistuma. Se on eräänlainen hyvänlaatuinen kasvain. Sen syntymiseen vaikuttavat esimerkiksi tapaturma tai nivelärsytys, mutta yleensä mitään selvää aiheuttavaa tekijää ei voida osoittaa.  Hyytelörakko voi olla pienen herneen tai pähkinän kokoinen. Se esiintyy yleensä ranteessa ("ganglion carpi"), useimmiten kämmenselän puolella.
Hyytelörakon hoito

Hyytelörakkoa neuvottiin aikoinaan hoitamaan iskemällä se rikki kovalla, tylpällä esineellä. Nykyään niitä hoidetaan yleisimmin punktiolla, eli imemällä patin nestemäinen sisältö pois paksulla neulalla. Samalla onteloon voidaan ruiskuttaa kortisonia ja antibakteerista ainetta. Punktion jälkihoidoksi suositellaan rakon hierontaa, jotta vaiva ei uusisi.
Jos hyytelörakko on erityisen hankala, se leikataan. Hyytelörakon poistoleikkaus on päiväkirurginen toimenpide ja tehdään useimmiten puudutuksessa.
Aiheesta muualla

Hyytelörakko, Terveyskirjasto.fi
Hämälälä

Hämälälän pienehkö kylä sijaitsi Vuoksen länsirannalla, Rouhialan eteläpuolella ja Kaplahalan pohjoispuolella. Vuoksen vastapäisellä rannalla sijaitsi Aholan kartano. Rouhialan voimalaitos sijaitsi vajaan kilometrin päässä Vuoksen alajuoksulle päin. Hämälälän, Rouhialan ja vastarannan Aholan kartanon kohdalla Vuoksi teki jyrkän mutkan, jossa Järvenkylän suunnalta parin kilometrin matkan itä–länsi-suuntaisena tehnyt joki kääntyi jälleen virtaamaan luode–kaakko-suunnassa.
Hämälälän kylän poikki kulki Vuoksen länsirannan maantie. Huomattava osa kylän asutuksesta oli keskittynyt maantien varteen. Kylän kohdalla maantiestä erkani pieni yhdystie, joka johti Kärättilän kylään, jossa se yhtyi Jääsken kirkonkylästä Kuurmanpohjaan johtaneeseen poikittaistiehen. Lähellä tämän yhdystien ja Vuoksen rantatien risteystä sijaitsi myös Rouhialan koulupiirin kansakoulu.
Lasten- ja nuortenkirjailija Aili Konttinen asui Hämälälässä ja toimi opettajana Rouhialan koulupiirin kansakoulussa vuosina 1927–1940.
Jääski
| --- | --- |
Kylät:  Ahola • Ahtiala • Ahvola • Eevala • Einola • Haikola • Hallikkala • Hirsilampi • Hyppölä • Hämälälä • Ihalempiälä • Jakola • Jakovala • Järvenkylä • Kamajauhola • Kaplahala • Kasila • Kemppilä • Kiljolanmaa • Kirkonkylä • Kiurula • Kokkola • Kostiala • Kuurmanpohja • Kyyrölä • Kärenniemi • Kärkkäälä • Kärättilä • Laitila • Laukkala • Littula • Lokkarila • Lottola • Meltola • Myllölä • Niemi • Näträmälä • Oravala • Pajarila • Patjaala • Pelkola • Penttilä • Pieppola • Puujalka • Päähkälä • Ranssila • Riikola • Rikkola • Rossila • Rouhiala • Räikkölä • Seppälä • Soperonmaa • Suikkala • Sunila • Teppanala • Tollola • Velkula • Vetelälä • Virola • Virolansalo
Muut:  Enso
Hindaste järv

| Hindaste järv |
| --- | --- |
Valtiot:  Viro
Maakunnat:  Läänemaa
Kunnat:  Lääne-Nigulan kunta
Koordinaatit:  59°08′50″N, 23°47′39″E
Vesistöalue ja valuma-alueen tietoja
Päävesistöalue:  Veskijõen vesistö
Tulo-ojia:  suo-ojia
Laskujoki:  Veskijõgi Veskijärveen
Järvinumero:  VEE2028600
Mittaustietoja
Pinnankorkeus:  19,4  m 
Rantaviiva:  4,329 km
Pinta-ala:  56,6  ha 
Keskisyvyys:  1 m
Suurin syvyys:  1,5 m
Valuma-alue:  6,2 km²
 fiHindaste järv 
Hindaste järv (myös Indaste järv) on Virossa Lääne-Nigulan kunnassa Läänemaalla sijaitseva luonnollinen järvi.
Maantietoa

Järven pinta-ala on 56 hehtaaria, ja järvi on 1,4 kilometriä pitkä ja 1,1 kilometriä leveä. Järveen tai pikemminkin järveä ympäröivälle suokaistaleelle laskee kymmenen metsä- tai pelto-ojaa. Suokaistaleella sijaitsee neljä sinne kuroutunutta pienempää lampea. Sen laskujoki on Veskijõgi (Tullmurru jõgi), joka on suoraksi kaivettuna johdettu Veskijärveen. Järven valuma-alueen laajuus on 6,2 neliökilometriä.
Järvi on luodattu, ja sen keskisyvyys on yksi metri ja suurin syvyys 1,5 metriä. Järven laskennalliseksi tilavuudeksi voidaan määrittää 0,00056 kuutiokilometriä eli 0,56 miljoonaa m³. Järven rantaviivan pituus on 4,3 kilometriä, ja rannat ovat joko suota tai ruovikkoa. Järvi on autio, mutta sinne johtaa muutama polku.
Järven luokittelu ja ekologia

Järvi on Vesipolitiikan puitedirektiivin (VPD) (vir. Veepoliitika Raamdirektiivi, (VRD)) luokituksen (VRD 2) mukaan veden kovuuden osalta keskikova järvi, jonka vesimassa ei järven mataluudesta johtuen lämpötilakerrostu (vir. keskmise karedusega kihistumata veega järv).
Järvi luokitellaan limnologisesti kasvillisuudeltaan rehevöityneeksi (vir. makrofüüdijärv tai suurtaimerikas järv, MF), jolloin sekä pohja- ja rantakasvillisuus että kelluvalehtinen kasvillisuus kukoistavat. Tällaiset järvet ovat yleensä myös matalia.
Here to Stay

| Here to Stay Deuteronomium |
| --- | --- | --- |

Studioalbumin tiedot
 Äänitetty : Studio Watercastle 1999
 Julkaistu: 1999
 Tuottaja(t): Manu Lehtinen
 Tyylilaji: Death and roll  Melodinen death metal Punk rock
 Kesto: 37.05
 Levy-yhtiö: Little Rose Productions
Deuteronomiumin muut julkaisut
| Street Corner Queen 1998 | Here to Stay 1999 | From the Midst of the Battle 2008 |
Here to Stay on jyväskyläläisen Deuteronomium-yhtyeen toinen täyspitkä studioalbumi. Se julkaistiin vuonna 1999. Here to Stay on tyyliltään debyyttiä suoraviivaisempaa death and rollia ja melodista death metalia. Albumi sai harrastajilta ja kriitikoilta pääasiassa myönteisen vastaanoton, vaikka useat moittivat albumia hieman tasapaksusta materiaalista.
Äänitys

Debyytin Street Corner Queen jälkeen yhtye halusi äänittää suoraviivaisemman ja yhtenäisemmän albumin sekä jättää tyylikokeilut vähemmälle. Deuteronomium kirjoitti Here to Stayn kappaleet kuudessa kuukaudessa, toisin kuin debyytin kappaleet, jotka he kirjoittivat useiden vuosien välillä. Here to Stay äänitettiin studio Watercastlessa. Äänityssessioista he julkaisivat ensin singlen "To Die and Gain", joka sisältää nimikappaleen ja sen demoversion sekä "Misleader"-kappaleen. Here to Staysta julkaistiin muutamaa kuukautta myöhemmin 1500 kappaleen painos vuonna 1999.
Yleiskatsaus

Albumin musiikkia voi esimerkiksi kuvailla siten, että se yhdistää myöhemmän Entombedin rock-vaikutteet Carcassin Heartwork-albumin aikaiseen melodiseen ilmaisuun. Miika Partalan vokalisointiakin on verrattu Jeff Walkerin tuolloiseen ulosantiin. Here to Stayn musiikissa on myös saman kaltaisuuksia Napalm Deathin 1990-luvun puolivälin materiaalille, joka yhdisteli death metalia ja punk rockia. Toiset ovat löytäneet yhtäläisyyksiä myöhempään Gorefestin tuotantoon. Albumin kannessa on kuvattu vanha, hylätty moottoripyörä, jonka renkaat ovat tyhjentyneet. Pyörä ei enää menossa mihinkään vaan on paikalla jäädäkseen; kuva symboloi ihmisen elämän rajallisuutta ja yhtyeen mukaan muistuttaa, että ihmisen on elettävä muistaen kuolevansa.
Sanoitukset

Albumin sanoitukset ovat edelliseen julkaisuun verraten rennompia sävyltään: lähestymistapa on riisuttu melkein kokonaan aiemmasta runollisuudesta ja korvattu hieman elämänläheisemmällä ja arkisemmalla asioiden pohdinnalla. Kappale "Terminator" käyttää elokuvan Terminator 2 – Tuomion päivä konfliktia kyborgin kanssa allegoriana ihmisen kamppailulle syntiä vastaan. "Millstone" taas viittaa raamatun kohtaan, jonka mukaan ihmisten, jotka johtavat toisia harhaan, olisi "parempi heittäytyä myllykivi kaulassa mereen".
Vastaanotto

Tiiviin kirjoitusvälin vuoksi albumin kappaleet ovat tyyliltään hyvin yhtenäisiä: kriitikot kirjoittivat Here to Staysta aikanaan, että albumin kappaleet ovat osin turhankin samanlaisia. Samasta asiasta moittivat myös monet yhtyeen ihailijat, vaikka pääsääntöisesti Here to Stay sai myönteisemmän vastaanoton kuin edeltäjänsä.
Here to Stay jäi Deuteronomiumin viimeiseksi julkaisuksi ennen yhtyeen hajoamista.
Kappalelista

"Whirlwind" (3:54)
"To Die and Gain" (2:27)
"S/S"	(3:00)
"My God" (2:36)
"Terminator" (2:19)
"Statue of Liberty" (2:42)
"Comeback" (2:01)
"Fool" (2:47)
"Here To Stay"	(3:22)
"Christ Addict" (2:25)
"DDD" (4:53)
"Millstone" (2:31)
"Dead End" (2:08)
Yhtyeen kokoonpano albumilla

Miika Partala – kitara ja laulu
Manu Lehtinen – bassokitara ja taustalaulu
Kalle Paju – kitara
Janne-Jussi Kontoniemi – rummut
Aiheesta muualla

Here to Stay Discogsissa. (englanniksi)
Here to Stay Metal-Archives-sivustolla
Hexen II

| Hexen II |
| --- | --- |

Kehittäjä:  Raven Software
Julkaisija:  id Software
Jakelija:  Activision, Steam ja GOG.com
Tuottaja:  Kevin Cloud
Säveltäjä:  Kevin Schilder
Pelimoottori:  Quake-pelimoottori
Julkaistu:   31. elokuuta 1997
Lajityyppi:  ensimmäisen persoonan ammuntapeli
Pelimuoto:  Yksinpeli, moninpeli
Ikäluokitus:  ESRB: Teini-ikäisille  USK 18 
Alusta:  Microsoft Windows, Apple Macintosh, Linux
Jakelumuoto:  CD-ROM
Lisää peliartikkeleitaVideopelien teemasivulla
Infobox OK  : 
Hexen II (tyyliteltynä HeXen II tai HEXEN II) on ensimmäisen persoonan ammuntapeli, jonka on kehittänyt Raven Software ja julkaissut id Software vuonna 1997. Pelin levittäjänä toimi Activision. Se on kolmas osa Heretic/Hexen -sarjaa, ja viimeinen osa "The Serpent Riders" trilogiassa. Peli käyttää muunneltua Quake-pelimoottoria sisältäen yksinpeluu- ja moninpeluumodeja. Pelaajan on valittava yksi neljästä eri hahmosta, jolla pelaa pelin läpi. Hahmot ovat hyökkäävä Paladin, puolustautuva Crusader, taikova Necromancer sekä salavihkainen Assassin. Heillä kaikilla on omat vahvuutensa ja heikkoutensa.
Uudistuksia Hexenistä ja Quakesta olivat hajotettavat ympäristöt, kiinnitetyt aseet sekä hahmojen omat kehittymiskyvyt. Kuten edeltäjänsä, Hexen II:n jaksot koostuvat keskuspaikasta ja alajaksoista. Pelissä on viisi yhteydessä olevaa tasoa, joka tarkoittaa, että muutokset toisessa tasossa saattavat vaikuttaa muutoksina toiseen tasoon.
Tarina

Thyrion on maailma, joka on alistettu Käärmeratsastajien (The Serpent Riders) valtaan. Sarjan kaksi aikaisempaa osaa käsittelivät kahden maailman vapautumista Käärmeratsastajien vallasta. Nyt, vanhin ja voimakkain kolmesta ratsastajaveljeksestä, Eidolon, täytyy tuhota, jotta Thyrion vapautuisi. Eidolonia avustavat hänen neljä Ilmestyskirjan ratsastajaansa. Kohdatakseen jokaisen kenraalin, pelaajan täytyy matkustaa neljään eri mantereeseen, keskiaikaiseen Eurooppaan Blackmarshiin, mesoamerikkalaiseen Mazaeraan, muinaiseen egyptiin Thysikseen sekä kreikkalais-roomalaiseen Septimukseen. Lopuksi pelaajan täytyy palata Blackmarshiin kohtaamaan itse Eidolonin.
Pelaaminen

Hexen II:n pelaaminen tapahtuu hyvin samoin kuin alkuperäisessä Hexenissä. Hahmojen määrä on kuitenkin noussut kolmesta neljään. Hahmot ovat Paladin, Crusader, Necromancer ja Assassin, joilla kaikilla on omat aseensa sekä pelitapansa.
Hexen II:seen lisättiin myös joitain roolipelien elementtejä. Nyt jokaisella hahmolla on omat tilastonsa, jotka kasvavat, kun pelaaja saa kokemusta. Kokemuksen myötä mm. hahmon terveys tai Manan määrä kasvavat.
Portal of Praevus

Pelille julkaistiin lisäosa Hexen II: Portal of Praevus vuonna 1998. Se toi peliin uusia tasoja, tavaroita ja vihollisia sekä uuden pelattavan hahmon Demonessin. Pelissä paha velho Praevus yrittää herättää demoniveljekset uudelleen henkiin ja ottaa paikakseen viidennen mantereen kiinalais-tiibetiläisen Tulkusen.
Pelin uusi hahmo Demoness omistaa uusia aseita, ja on pelin ainoa hahmo, jolla on alussa kaukotaisteluase lähitaisteluaseen sijaan.
Lisäosa toi myös muita parannuksia peliin, pääosin käyttöliittymään. Pelissä nähdään nyt myös lumi- ja vesisadetta sekä uusia tasoja uusine käsikirjoituksineen ja esineineen.
Portal of Praevus sisälsi myös salaisen taitotason (pääsiäismuna), uudelleensyntyvillä hirviöillä. Lisäosalle julkaistiin yksi patchi, jonka myötä Nightmare modessa tietyt tavarat, kuten ammukset ja lääkkeet ovat myös uudelleensyntyviä, jotta pelaaminen olisi helpompaa.
Piiritys

Modauksella toteutetun Siegen kehitti ja julkaisi Raven Software vuonna 1998 käyttäen päivitettyä QuakeWorldin arkkitehtuuria. Nimi tosin muutettiin osuvammaksi HexenWorldiksi. Tuotannon ajatuksena oli karsia normaalia "deathmatch" ympäristöä tiimipeliksi toimivaksi linnan piiritykseksi. Perusperiaate oli jakaa pelaajat kahdeksi joukkueeksi - hyökkääjiksi ja puolustajiksi - jotka joko puolustivat linnoitusta tai vastaavasti hyökkäsivät sinne. Pelin lopussa se kumpi joukkueista hallitsi kruunua voitti pelin.
Lähdekoodin julkaisu

Jatkaen Hexenin ja Hereticin perinnettä, Raven julkaisi lähdekoodin Hexen II:seen vuonna 2000. Tällä kertaa lähdekoodi julkaistiin kuitenkin GNU General Public Licensen alaisena. Lähdekoodin myötä peliä voi pelata mm. Linuxilla.
Aiheesta muualla

Hexen II MobyGamesissa (englanniksi)
Viralliset kotisivut id Softwaren kautta
Heretic-Hexen
| --- | --- |
Pelisarja:   Heretic  Hexen  Hexen II  Heretic II 
Portal of Praevus
Heaven Is a Place on Earth

| ”Heaven Is a Place on Earth” Belinda Carlisle |
| --- | --- | --- |

Singlen tiedot
 Albumilta: Heaven on Earth
 Julkaistu: 18. syyskuuta 1987
 Tuottaja(t): Rick Nowels
 Tyylilaji: pop rock
 Kesto: 04.06 (alkuperäinen versio) 3:35 (radio mix)
 Levy-yhtiö: MCA Records
Listasijoitukset
  Billboard Hot 100: 1.  Suomen virallinen lista: 3. (12/1987)
Belinda Carlislen muut singlet
| ”Since You’ve Gone” 1986 | ”Heaven Is a Place on Earth” 1987 | ”I Get Weak” 1988 |
Heaven Is a Place on Earth on Belinda Carlislen esittämä kappale. Sen sanoittivat Rick Nowels ja Ellen Shipley. Kappale pääsi Yhdysvaltain Billboard Hot 100 -listan kärkeen 5. joulukuuta 1987, jääden Carlislen laulu-uran ainoaksi vastaavan sijan saavuttaneeksi kappaleeksi. Kuukautta myöhemmin se saavutti Britannian singlelistan kärkisijan ja pysyi siellä kaksi viikkoa. Kappale saavutti listan kärjen myös monissa muissa valtioissa, kuten Sveitsissä, Irlannissa, Ruotsissa, Etelä-Afrikassa ja Norjassa. Kappale myös saavutti kolmannen sijan Saksassa, toisen sijan Australiassa, sekä kuudennen sijan Italiassa. Kappaletta on yleisesti pidetty Carlislen signeerauskappaleena sen suuren menestyksen takia ja siksi, koska sillä on ollut vielä nykypäivänäkin jatkuva merkitys. Kappale palkittiin Grammyllä kategoriassa "Best Female Pop Vocal Performance".
Kappaleet

Heaven Is a Place on Earth
We Can Change
Heaven Is a Place on Earth (Heavenly version)
Heaven Is a Place on Earth (A cappella version)
Listasijoitukset

| Listat (1987/88) | Sijoitus |
| --- | --- |
Australia (ARIA): 2
Itävalta (Ö3 Austria Top 40): 10
Belgia (Ultratop 50 Flanderi): 3
Kanada (Adult Contemporary RPM): 5
Kanada (Top Singles (RPM): 3
Eurooppa (European Hot 100): 1
Saksa (Media Control AG): 3
Irlanti (Irlannin singlelista): 1
Italia (FIMI): 6
Alankomaat (Dutch Top 40): 7
Uusi-Seelanti (Recorded Music NZ): 1
Norja (VG-lista): 1
Espanja (AFYVE): 10
Ruotsi (Sverigetopplistan): 1
Suomi (Suomen virallinen lista): 3
Sveitsi (Swiss Music Charts): 1
Britannia (Britannian singlelista): 1
Yhdysvallat (Billboard Hot 100): 1
Yhdysvallat (Billboard Adult Contemporary): 7
Aiheesta muualla

Discogs
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Heaven Is a Place on Earth
Käännös suomeksi
Huuskanlampi

| Huuskanlampi |
| --- | --- |
Valtiot:  Suomi
Maakunnat:  Pohjois-Savo
Kunnat:  Rautalampi
Koordinaatit:  62°30′18″N, 26°42′30″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Konneveden alue (14.71)
Laskujoki:  oja Isoon Savonjärveen 
Järvinumero:  14.711.1.060
Mittaustietoja
Pinnankorkeus:  131,8 m  
Pituus:  200 m  
Leveys:  60 m  
Rantaviiva:  0,379 km  
Pinta-ala:  0,496 ha  
Saaria:  ei saaria 
 fiHuuskanlampi 
Huuskanlampi  on Pohjois-Savossa Rautalammilla  Myhinpään lähellä sijaitseva lampi.
Maantietoa

Lampi on 200 metriä pitkä, 60 metriä leveä, ja sen pinta-ala on 0,5 hehtaaria. Lammella ei ole kartan mukaan saaria.  Sen rantaviivan pituus on 400 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Konneveden alueella (14.71), jonka Konneveden lähialueeseen (14.711) se kuuluu. Lammen vedenpinnan korkeus on 131,8 metriä mpy.
Håkan Eriksson (suunnistaja)

| Mitalit> Maa:   Ruotsi.Miesten suunnistus.MM-kilpailut  | Mitalit> Maa:   Ruotsi.Miesten suunnistus.MM-kilpailut  | Mitalit> Maa:   Ruotsi.Miesten suunnistus.MM-kilpailut  | Maa:   Ruotsi> Miesten suunnistus. |
| --- | --- | --- | --- |
|  Hopeaa | Sködve 1989 | viesti |  |
|  Hopeaa | Västerås 2004 | sprintti |  |
|  Pronssia | Inverness 1999 | viesti |  |
Håkan Eriksson (s. 20. elokuuta 1961) on ruotsalainen suunnistaja. Seuratasolla hän edustaa ruotsalaista Malungs OK:ta.
Sködven MM-kilpailuissa 1989 Eriksson voitti hopeaa joukkuetovereinaan Kent Olsson, Michael Wehlin ja Jörgen Mårtensson. Kymmenen vuotta myöhemmin Invernessin MM-kilpailuissa hän voitti pronssia joukkuetovereinaan Jimmy Birklin, Jörgen Olsson ja Johan Ivarsson. Ainoan henkilökohtaisen MM-mitalinsa hän voitti vasta 43-vuotiaana voitettuaan hopeaa Västeråsin MM-kilpailujen sprinttimatkalla.
Suunnistuksen maailmancupin kokonaiskilpailussa Eriksson sijoittui kuudenneksi vuonna 1996. Viisipäiväisen O-Ringenin rastiviikon hän voitti vuosina 1983 ja 1991.
Häät ennen hautajaisia

| Häät ennen hautajaisia |
| --- | --- |
 Elokuvan juliste.
Ohjaaja:  Kari Ketonen
Käsikirjoittaja:   Leo Viirret  Kari Ketonen 
Tuottaja:   Marko Talli  Ilona Vehmas 
Kuvaaja:  Alvi Pakarinen
Leikkaaja:  Jyrki Levä
Lavastaja:  Eve Koivurinta
Pääosat:  Iina Kuustonen Antti Luusuaniemi Pihla Penttinen Risto Tuorila Kaija Pakarinen Ella Lahdenmäki
Valmistustiedot
Valmistusmaa:  Suomi
Tuotantoyhtiö:  Yellow Film & TV
Levittäjä:  Finnkino
Ensi-ilta:   2022-09-2323. syyskuuta 2022  
Kesto:  90 minuuttia
Aiheesta muualla
IMDb 
Elonet
Infobox OKNimi-testi OK: 
Häät ennen hautajaisia on vuonna 2022 ensi-iltansa saanut suomalainen draamakomediaelokuva, jonka on ohjannut Kari Ketonen. Elokuva on paremmin näyttelijänä tunnetun Ketosen esikoisohjaus; hän myös käsikirjoitti elokuvan yhdessä Leo Viirretin kanssa. Sen pääosissa ovat Iina Kuustonen ja Antti Luusuaniemi. Elokuvassa hääsuunnittelija Joanna (Kuustonen) yrittää löytää itselleen kulissipoikaystävän, jolla hän piristäisi masentunutta isäänsä. Joannan elämään astelee hautausurakoitsija Sakke (Luusuaniemi), jolla niin ikään on omat motiivinsa tyttöystävän etsimiselle.
Elokuvan tuottivat Marko Talli ja Ilona Vehmas Yellow Film & TV:ltä ja sen levitti Finnkino. Elokuva tehtiin ilman Suomen elokuvasäätiön tuotantotukea. Se sai Elokuvasäätiöltä kuitenkin lisätuotantotukea 26 400 euroa, markkinointi- ja levitystukea 130 000 euroa, sekä kolmen muun elokuvan kanssa jaettua Slate-kehittämistukea 150 000 euroa.
Häät ennen hautajaisia sai ensi-iltansa 23. syyskuuta 2022.
Arvosteluja

Jussi Virratvuori, Karjalainen
Niko Ikonen, Episodi
Tuomo Yrttiaho, Satakunnan Kansa
Juuso Kilpeläinen, Film-o-holic
Päivi Valotie, Turun Sanomat
Häät mielessä

| Häät mielessä> The Wedding Planner |
| --- | --- |

Ohjaaja:  Adam Shankman
Käsikirjoittaja:  Michael Ellis Pamela Falk
Tuottaja:  Peter Abrams Deborah Del Prete Jennifer Gibgot Robert L. Levy Gigi Pritzker
Säveltäjä:  Mervyn Warren
Kuvaaja:  Julio Macat
Leikkaaja:  Lisa Zeno Churgin
Pääosat:  Jennifer Lopez Matthew McConaughey Bridgette Wilson Justin Chambers Alex Rocco Judy Greer
Valmistustiedot
Valmistusmaa:   Yhdysvallat
Tuotantoyhtiö:  Columbia Pictures
Levittäjä:  Columbia Pictures Netflix
Ensi-ilta:  26. tammikuuta 2001
Kesto:  103 min
Alkuperäiskieli:  englanti
Budjetti:  $35 000 000
Aiheesta muualla
IMDb 
Elonet
AllMovie
Infobox OKNimi-testi OK: 
Häät mielessä (The Wedding Planner) on vuonna 2001 julkaistu romanttinen komedia, jonka ohjasi Adam Shankman. Pääosissa ovat Jennifer Lopez ja Matthew McConaughey.
Elokuva kertoo siitä, kuinka hääsuunnittelija Mary Fiore rakastuu tärkeimmän asiakkaansa sulhaseen.
Näyttelijät

| 0 | 1 | 2 |
| --- | --- | --- |
|  Jennifer Lopez  | … |  Maria 'Mary' Fiore   |
|  Matthew McConaughey  | … |  Steven James 'Steve/Eddie' Edison   |
|  Bridgette Wilson  | … |  Francine 'Fran' Donolly   |
|  Justin Chambers  | … |  Massimo   |
|  Judy Greer  | … |  Penny   |
|  Alex Rocco  | … |  Salvatore Fiore   |
|  Lou Myers  | … |  Burt Weinberg   |
|  Charles Kimbrough  | … |  Herra Donolly   |
|  Joanna Gleason  | … |  Rouva Donolly   |
|  Dan Finnerty  | … |  Bestman   |
|  Kathy Najimy  | … |  Geri   |